**NOLIKUMS**

Rīgā

|  |  |
| --- | --- |
| Apstiprināts 12.10.2023. | Nr. 1.5-1.2/21 |

### **Latvijas mākslas un dizaina skolu audzēkņu radošo projektu konkurss**

### **„MANTOJUMS”**

*Izdots saskaņā ar Valsts pārvaldes iekārtas*

*likuma 72. panta pirmās daļas 2. punktu un*

*Ministru kabineta 2012. gada 18. decembra*

*noteikumu Nr. 931 „Latvijas Nacionālā kultūras centra nolikums” 4.4.punktu*

**I. Vispārīgie noteikumi**

1. Nolikums nosaka kārtību, kādā tiek organizēts Latvijas mākslas un dizaina skolu audzēkņu radošais projektu konkurss „Mantojums” (turpmāk – konkurss).
2. Konkursa mērķis ir aicināt audzēkņus apzināt latviešu tautas kultūras mantojumu un veicināt daudzveidīgu amatniecības prasmju apguvi.

**II. Konkursa rīkotājs**

1. Konkursu rīko Latvijas Nacionālais kultūras centrs (turpmāk – Centrs), reģ. Nr. 90000049726, adrese: Zigfrīda Annas Meierovica bulvāris 14-7, Rīga, LV-1050. Konkursa sadarbības partneris ir Latvijas Nacionālais vēstures muzejs.
2. Centra kontaktinformācija: e-pasts: lnkc@lnkc.gov.lv, tālrunis 67228985, mob. tālr. 26436135, tīmekļa vietne: [www.lnkc.gov.lv](http://www.knmc.gov.lv/), tīmekļa vietnes adrese: <https://www.lnkc.gov.lv/lv/valsts-konkursi-makslas-joma>.
3. Centra kontaktpersona: Mākslas izglītības eksperte Ilze Kupča, mob. tālr. 29458876,
e-pasts: ilze.kupca@lnkc.gov.lv.

**III. Konkursa dalībnieks un pieteikšanās kārtība**

1. Konkursa dalībnieks ir profesionālās ievirzes mākslas izglītības programmas vai profesionālās vidējās izglītības mākslas un dizaina izglītības programmas audzēknis. Konkursa dalībnieks var piedalīties individuāli vai grupā. Izglītības iestādes vadītājam ir tiesības pieteikt
(1. pielikums) konkursam vairākus konkursa projektus.
2. Izglītības iestādes pieteikumā norādītā atbildīgā persona līdz **2024. gada 12. janvārim** iesniedz Centram konkursa projektu.
3. Pieteikums un konkursa projekta apraksts ar norādi „Konkurss – Mantojums” jāiesniedz elektroniski parakstīts ar drošu elektronisko parakstu, sūtot uz Centra e-pastu lnkc@lnkc.gov.lv. Pieteikumā ietver saiti uz konkursa projekta vizuālo un citu materiālu adresi elektroniskajā datu vietnē: [www.failiem.lv](http://www.failiem.lv/) vai citu izglītības iestādes norādītu vietni.

**IV. Konkursa uzdevums**

1. Konkursa uzdevums audzēknim vai audzēkņu grupai:
	1. izzināt informāciju par pašdarinātam vai amatnieku izgatavotām tradicionālām rotaļlietām un spēlēm ar kādām spēlējušies bērni Latvijā, izpētot:
		1. ģimenes mantojumu – saglabājušās rotaļlietas fotogrāfijas, attēlus, paraugus; vai uzzinot par tām;
		2. etnogrāfisko mantojumu pieejamajās autentisku datu vai fizisku paraugu krātuvēs – pilsētas, novada vai reģiona muzeju krājumā, tautas lietišķās mākslas studiju un/vai amata meistaru darbus;
	2. izgatavot rotaļlietu vai spēli, izmantojot tradicionālās prasmes – kokapstrādi, pīšanu, adīšanu, aušanu, šūšanu, veidošanu no māla u.tml.;
	3. sagatavot aprakstu par izpētes gaitā uzzināto un izpētes un jaunrades procesu;
	4. fotografēt un/vai filmēt izpētes procesu.
2. Katrs konkursa projekts ietver:
	1. aprakstu par izpētes un jaunrades procesu (līdz trīs A4 formāta lapām, burtu lielums 12pt);
	2. vizuālos materiālus (fotografēti un/vai filmēti), kas atspoguļo darba procesu;
	3. citus materiālus pēc izvēles.

**V. Konkursa žūrija un vērtēšana**

1. Centrs izveido konkursa žūriju 3 (trīs) ekspertu sastāvā, no kuriem divi ir Centra pārstāvji un viens lietišķās mākslas nozares profesionālis, kuri darbojas saskaņā ar šo nolikumu.
2. Konkurss notiek vienā kārtā.
3. Konkursa žūrija vērtē konkursa dalībnieku projektus šādās grupās:
	1. 1.grupa ‒ profesionālās ievirzes izglītības mākslas programmu audzēkņi individuāli vai audzēkņu grupa;
	2. 2.grupa ‒ profesionālās vidējās izglītības mākslas un dizaina programmu audzēkņi individuāli vai audzēkņu grupa.
4. Konkursa žūrija iesniegtos konkursa projektus vērtē, pamatojoties uz šādiem kritērijiem, katram no tiem piešķirot atbilstošu punktu skaitu:
	1. projekta satura kvalitāte ‒ no 1 līdz 10 punktiem;
	2. apraksts par izpētes un jaunrades procesu ‒ no 1 līdz 10 punktiem;
	3. projekta vizuāls atspoguļojums ‒ no 1 līdz 10 punktiem.
5. Vērtējumu izsaka 10 punktu skalā, izvērtējot katru no kritērijiem, kur 10 - izcili, 9 - teicami, 8 - ļoti labi, 7 - labi, 6 - gandrīz labi, 5 - viduvēji, 4 - gandrīz viduvēji, 3 - vāji, 2 - ļoti vāji,
1 - ļoti, ļoti vāji.
6. Maksimālais punktu skaits, ko konkursa projektam var piešķirt viens žūrijas eksperts, ir 30 punkti.
7. Konkursa žūrijas gala vērtējums katram konkursa projektam tiek aprēķināts, saskaitot visu žūrijas ekspertu piešķirto punktu skaitu un dalot to ar žūrijas ekspertu skaitu.
8. Atbilstoši iegūtajam punktu skaitam konkursa žūrija nosaka konkursa laureātus – I, II, III vietas ieguvējus katrā no grupām.
9. Konkursa žūrijas lēmums ir galīgs un neapstrīdams.
10. Konkursa žūrijai ir tiesības:
	1. nevērtēt konkursa projektu, kas neatbilst konkursa nolikumam vai kurā pilnībā izmantots cita autora darbs;
	2. nepiešķirt kādu no vietām;
	3. noteikt vairākas I, II vai III vietas;
	4. piešķirt speciālbalvas par konkursa dalībnieka īpašu sniegumu.
11. Visi konkursa laureāti – I, II, III vietas ieguvēji un viņu pedagogi saņem Centra diplomus un balvas.
12. Konkursa žūrijai konkursa norises laikā ir pienākums ievērot ētikas un vispārpieņemtās normas un atturēties no pienākumu veikšanas, ja konstatēts interešu konflikts, par to nekavējoties informējot Centru.
13. Centrs informē izglītības iestādes par konkursa rezultātiem, ievietojot informāciju Centra tīmekļa vietnē [www.lnkc.gov.lv](http://www.knmc.gov.lv/) līdz **2024. gada 12. februārim**.

**VI. Noslēguma noteikumi**

1. Konkursa projekta darbi var tikt fotografēti un filmēti, un tie var tikt publiskoti nekomerciālos nolūkos.
2. Izglītības iestādes vadītājs, piesakot audzēkni vai audzēkņu grupu konkursam, nodrošina, ka konkursa projekta katra dalībnieka likumiskais pārstāvis ir informēts un piekrīt konkursa dalībnieka personas datu nodošanai Centram, lai nodrošinātu pilnvērtīgu konkursa norisi.
3. Izglītības iestādes vadītājs, piesakot izglītojamos konkursam, apliecina, ka ir iepazinies ar konkursa nolikumu, piekrīt konkursa noteikumiem un apņemas izpildīt tajā noteikto, t.sk. dalībnieka personas datu aizsardzības nosacījumus (2. pielikums).
4. Visus izdevumus, kas saistīti ar konkursa dalībnieka piedalīšanos konkursā, sedz izglītības iestāde.
5. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
6. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.
7. pielikums

Latvijas mākslas un dizaina skolu

audzēkņu radošo projektu konkursa

„Mantojums” nolikumam

**Latvijas mākslas un dizaina skolu audzēkņu konkursa “Mantojums”**

**PIETEIKUMS**

|  |
| --- |
| *Izglītības iestādes nosaukums* |

*Atzīmēt ar X atbilstošo grupu*

|  |
| --- |
| □ 1.grupa – profesionālās ievirzes izglītības mākslas programma |
| □ 2.grupa – profesionālās vidējās izglītības mākslas un dizaina izglītības programma |

*Atzīmēt ar X atbilstošo projekta veidu*

|  |
| --- |
| □ Individuāls projekts |
| □ Grupas projekts |

|  |  |  |  |
| --- | --- | --- | --- |
| Nr.p.k. | Audzēkņa/ audzēkņuvārds, uzvārds | Vecums (gadi) | Pedagogavārds, uzvārds |
| 1. |  |  |  |
| ... |  |  |  |
| ... |  |  |  |
| ... |  |  |  |

|  |
| --- |
|  |

*(saites adrese uz interneta vietni* [*www.failiem.lv*](http://www.failiem.lv) *vai citu vietni)*

|  |  |  |
| --- | --- | --- |
| Konkursa dalībnieka(-u) atbildīgās personas/pedagoga vārds, uzvārds | tālrunis | e-pasts: |
|  |  |  |

Izglītības iestādes vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, paraksts\*)*

\* Šis dokuments parakstīts ar drošu elektronisko parakstu un satur laika zīmogu

*Aizpildot šo pieteikuma anketu, izglītības iestādes vadītājs apliecina, ka ir iepazinies un piekrīt Latvijas mākslas un dizaina skolu audzēkņu radošo projektu konkursa “Mantojums” nolikuma noteikumiem, apliecina projekta oriģinalitāti, kā arī tiesības pieteikumā norādīto personas datu (vārds, uzvārds, vecums, tālrunis e-pasts) nodošanai Latvijas Nacionālajam kultūras centram (Personas datu pārzinis) ar mērķi sagatavot un nodrošināt konkursa norisi. Personu datu pārzinis nodrošina drošus organizatoriskus un tehniskus pasākumus personas datu aizsardzībai atbilstoši Latvijas Republikas normatīvajiem aktiem un iestādes personas datu aizsardzības politikai.*

1. pielikums

Latvijas mākslas un dizaina skolu

audzēkņu radošo projektu konkursa

„Mantojums” nolikumam

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura apgūst profesionālās ievirzes vai profesionālās vidējas izglītības programmu mākslas un dizaina jomā un kuru tieši vai netieši var identificēt konkursa laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par projekta dalībnieku nevar kļūt, ja nav rakstiskas piekrišanas izglītības iestādē.
2. Pārzinis – Latvijas Nacionālais kultūras centrs (turpmāk – Centrs), kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Projekts – Latvijas mākslas un dizaina skolu audzēkņu radošo projektu konkurss „Mantojums” un tā aktivitātes visā Latvijas Republikas teritorijā.
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13. pantā noteikto informāciju par projektu un tā pasākumu fiksāciju audio, audiovizuālā un fotogrāfiju veidā.
2. Dalībnieks ir informēts, ka projekta norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz Centra nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Projekta norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. Centrs ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka Centrs izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no Centrs informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un Centrs ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Projekta pasākumos esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PROJEKTA UN TĀ PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2012. gada 18. decembra noteikumiem Nr. 931 „Latvijas Nacionālā kultūras centra nolikums”. Saskaņā ar Regulas 6. panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. projekta popularizēšana, projekta un tā pasākuma atspoguļošana, sabiedrības informēšana par projektu un tā pasākumu norisi;

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt Centra piekļuvi dalībnieka personas datiem;

5.2. pieprasīt Centra dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros Centrs nodrošina:

6.1. informācijas sniegšanu dalībniekam saskaņā ar Regulas 13. pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo pielikumu.

1. Centrs apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot Centram jautājumus, rakstiski sazinoties ar Centru: lnkc@lnkc.gov.lv vai rakstot uz Latvijas Nacionālais kultūras centrs, Zigfrīda Annas Meierovica bulvāris 14‒7, Rīga, LV-1050.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Latvijas Nacionālais kultūras centrs, reģistrācijas Nr. 90000049726, Juridiskā adrese:
Zigfrīda Annas Meierovica bulvāris 14‒7, Rīga, LV-1050, e-pasta adrese: lnkc@lnkc.gov.lv.

1. Datu aizsardzības speciālista kontaktinformācija: e-pasta adrese: dati@lnkc.gov.lv.

Projekta organizēšanas un rīkošanas gaitā Centrs var piesaistīt citus personas datu apstrādātājus, atbilstoši papildinot ar šo informāciju šo pielikumu.